3.6.2009 Jurnalul Oficial al Uniunii Europene L 137/3 DECIZII ADOPTATE ÎN COMUN DE CĂTRE PARLAMENTUL EUROPEAN ȘI CONSILIU DECIZIA NR. 455/2009/CE A PARLAMENTULUI EUROPEAN ȘI A CONSILIULUI din 6 mai 2009 de modificare a Directivei 76/769/CEE a Consiliului în ceea ce priveşte restricțiile privind introducerea pe piață și utilizarea diclormetanului (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 95, având în vedere propunerea Comisiei, având în vedere avizul Comitetului Economic și Social European (!), hotărând în conformitate cu articolul 251 din tratat (2), procedura prevăzută la întrucât: (1) Riscurile pentru sănătatea umană prezentate de diclor- metanul (DCM) din decapanții pentru vopsele au fost evaluate în mai multe studii (() care au ajuns la concluzia că sunt necesare măsuri de reducere a riscurilor pe întreg teritoriul Comunității Europene, pentru a reduce riscurile pentru sănătatea umană prezentate de aplicarea DCM la nivel industrial, profesional şi de către consumatori. Rezultatele acestor studii au fost evaluate de Comitetul ştiințific pentru toxicitate, ecotoxicitate şi mediu [CSTEE — denumit ulterior Comitetul ştiințific privind riscurile de sănătate și de mediu (SCHER)] din cadrul Comisiei, care a confirmat faptul că expunerea la DCM eliberat din decapanții pentru vopsele este îngrijo- rătoare pentru sănătatea umană. () JO C 77, 31.3.2009, p. 29. () Avizul Parlamentului European din 14 ianuarie 2009 (nepublicat încă în Jurnalul Oficial) și Decizia Consiliului din 23 aprilie 2009. (') „Methylene chloride: Advantages and drawbacks of possible market restrictions in the EU”, studiu TNO-STB finalizat în noiembrie 1999, http://ec.europa.eu/enterprise/chemicals/studies_en.htm; „Effectiveness of vapour retardants in reducing risks to human health from paint strippers containing dichloromethane”, studiu al grupului de experţi ETVAREAD al cărui raport final a fost publicat în aprilie 2004, http:/Jec.europa.eu/enterprise/chemicals/studies_en.htm;  „Evaluarea consecințelor potențialelor restricții asupra distribuției şi a utilizării diclormetanului în decapanții pentru vopsele ”, studiu RPA finalizat în aprilie 2007, http:/Jec.europa.eu/enterprise/chemicals/studies_en.htm — (2) Pentru a atinge un nivel ridicat de protecție a sănătății pentru toate categoriile de utilizări (industriale, profe- sionale şi de către publicul larg), comercializarea şi utilizarea decapanților pentru vopsele care conțin DCM ar trebui restricționată. Decapanții pentru vopsele care conțin DCM sunt utilizați de către publicul larg în casă, pentru îndepărtarea vopselelor, a smalțurilor și a lacurilor atât în interiorul, cât şi în exteriorul clădirii. Utilizarea în siguranță a DCM de către publicul larg nu poate fi asigurată prin formare sau supraveghere. Prin urmare, singura măsură eficace de eliminare a riscurilor pentru publicul larg ce rezultă din utilizarea decapanților pentru vopsele care conțin DCM este interzicerea, pentru publicul larg, a comercializării, furnizării şi utilizării de astfel de decapanți pentru vopsele. Pentru a asigura o punere în aplicare proporționată a retragerii treptate, pe întregul lanț de furnizare cu decapanți pentru vopsele care conțin DCM, ar trebui stabilite date diferite pentru interzicerea primei intro- duceri pe piață și a ultimei furnizări către publicul larg şi profesioniști. Deoarece, în ciuda interdicției, publicul larg ar putea avea acces la decapanții pentru vopsele care conțin DCM prin lanțul de distribuţie destinat utilizatorilor industriali şi profesioniști, pe produs ar trebui să figureze un aver- tisment. Accidentele mortale înregistrate în Europa în ultimii 18 ani ca urmare a utilizărilor industriale și profesionale au fost cauzate în principal de ventilația inadecvată, de echi- pamente individuale de protecție improprii, de utilizarea unor rezervoare inadecvate și de supraexpunerea la DCM. Prin urmare, ar trebui impuse restricții cu scopul de a controla și de a reduce riscurile legate de utilizările indus- triale şi profesionale. Profesioniştii se află, în general, sub incidența legislaţiei în domeniul protecţiei lucrătorilor. Cu toate acestea, numeroase activități profesionale sunt deseori efectuate în spațiile clienților, care de multe ori nu dispun de condițiile adecvate pentru gestionarea, controlul şi reducerea riscurilor pentru sănătate. Mai mult, lucrătorii independenți nu intră sub incidența legislației comunitare în domeniul protecției lucrătorilor, aceştia necesitând o formare adecvată pentru a putea desfăşura activități de înlăturare a vopselelor cu ajutorul decapanților pentru vopsele care conțin DCM.